ธปท.ชี้เลิกพรก.ฉุกเฉินสัญญาณดีเศรษฐกิจ
ธปท.ระบุรัฐบาลยกเลิกพ.ร.ก.ฉุกเฉินฯถือเป็นสัญญาณที่ดีต่อเศรษฐกิจ
21 ธ.ค. 2553

ธปท.ระบุรัฐบาลยกเลิกพ.ร.ก.ฉุกเฉินฯถือเป็นสัญญาณที่ดีต่อเศรษฐกิจ 
นายประสาร ไตรรัตน์วรกุล ผู้ว่าการธนาคารแห่งประเทศไทย(ธปท.) เปิดเผยว่า การที่รัฐบาลยกเลิกพ.ร.ก.ฉุกเฉินในเขตพื้นที่กรุงเทพและปริมณฑลถือเป็นสัญญาณที่ดี เพราะเป็นสัญญาณการเข้าสู่ภาวะปกติ การปรองดอง เพราะการมีกฎหมายฉุกเฉิน มีภาวะพิเศษ ส่งผลให้นักลงทุนและนักท่องเที่ยวมีความกังวลเรื่องความปลอดภัย ซึ่งการยกเลิกก็ถือเป็นสัญญาณการเข้าสู่ภาวะปกติ ซึ่งน่าจะช่วยให้สถานการณ์ต่างๆในประเทศดีขึ้นต่อเนื่องต่อไป
"การยกเลิกพ.ร.ก.ฉุกเฉินถือเป็นสัญญาณที่ดี ของการกลับเข้าสู่ภาวะปกติ ซึ่งดีต่อบรรยากาศทางเศรษฐกิจอยู่แล้ว"นายประสารกล่าว